Πρωτάθλημα Ε.Π.Σ. Αθηνών 1936-37

Στο Πρωτάθλημα Α΄ κατηγορίας της ΕΠΣ Αθηνών την περίοδο 1936-37 πρωταθλητής αναδείχθηκε ο Παναθηναϊκός, ο οποίος προκρίθηκε στην τελική φάση του πανελληνίου πρωταθλήματος.

Διοργάνωση

Τη σεζόν αυτή καταργήθηκε ξανά η Εθνική Κατηγορία και επανήλθαν στο τοπικό πρωτάθλημα οι τρεις ομάδες που την προηγούμενη σεζόν 1935-36 μετείχαν σε αυτή, δηλαδή η ΑΕΚ, ο Απόλλων Αθηνών και ο Παναθηναϊκός. Επίσης, μετείχαν η πρωταθλήτρια και δευτεραθλήτρια της ΕΠΣ Αθηνών 1935-36: Αστέρας Αθηνών και Π.Σ. Γουδί καθώς και η Δάφνη Μεταξουργείου, που είχε κερδίσει την άνοδό της από τη Β΄. 

Έτσι στο πρωτάθλημα Α΄ κατηγορίας της ΕΠΣΑ έλαβαν μέρος έξι ομάδες. Αγωνίστηκαν σε ένα σύστημα δύο γύρων (10 αγώνες) και ο πρωταθλητής Παναθηναϊκός προκρίθηκε στην τελική φάση του πανελληνίου πρωταθλήματος. Το Γουδί ηττήθηκε στους αγώνες διαβάθμισης από τον Αθηναϊκό και υποβιβάστηκε.

Μετείχαν: Παναθηναϊκός, Απόλλων Αθηνών, ΑΕΚ, Π.Σ. Γουδί, Αστέρας Αθηνών, Δάφνη Μεταξουργείου.  
Πρωταθλητής: Παναθηναϊκός, προκρίθηκε στο πανελλήνιο πρωτάθλημα.
Διαβάθμιση: Π.Σ. Γουδί, είχε τιμωρηθεί με πεντάμηνο αποκλεισμό και έχασε ολους τους αγώνες. 
Πρωταθλητής Β΄: Αθηναϊκός, επικράτησε στους αγώνες διαβάθμισης και ανέβηκε στην Α΄. Οι αγώνες διαβάθμισης με τον ΠΣ Γουδί ορίστηκαν αρχικα για τις 23 και 30 Μαΐου ενώ εκκρεμουσε απόφαση για άρση της τιμωρίας του Γουδί. Πάντως στις 23 Μαΐου  ο Αθηναϊκός εδωσε φιλικό αγώνα με ομάδα του στρατού.

Βαθμολογία

Β΄ κατηγορία
Το πρωτάθλημα της Β΄ κατηγορίας ξεκίνησε στις 13 Δεκεμβρίου 1936 και μετείχαν 10 ή 11 σύλλογοι. Πρωταθλητής ανακηρύχθηκε ο Αθηναϊκός έπειτα από αγώνες κατάταξης καθώς υπήρχε τριπλή ή και τετραπλή ισοβαθμία στην πρώτη θέση με τους Ολυμπιακό Αθηνών, Ολυμπιάς και πιθανόν και με την Ένωση Παγκρατίου.
Πρωταθλητής: Αθηναϊκός
Άλλοι σύλλογοι: Ολυμπιακός Αθηνών, ΑΠΟ Ολυμπιάς, Ένωσις Παγκρατίου,  Ελληνορωσικός, Αρίων, Α.Π.Ο. Αττικός, Ατρόμητος Αθηνών,  ΓΣ Ηρακλείου, Νήαρ Ηστ (ίσως και ο Ηλυσιακός). 
Νήαρ Ηστ, Ηράκλειο, Ατρόμητος και Αττικός δεν εμφανίζονταν σε όλα τα ματς (βλ. Καθημερινή, 22/12/1936).

Πρωτάθλημα ανεπισήμων σωματείων 

Εκτός από το επίσημο πρωτάθλημα Α΄, Β΄ και Γ΄ κατηγορίας της ΕΠΣΑ, το Μάρτιο του 1937 προκηρύχθηκε πρωτάθλημα ανεπισήμων σωματείων για πρώτη χρονιά από 17 ομάδες της Αθήνας, από τις οποίες οι περισσότερες αργότερα (κάποιες μεταπολεμικά) εντάχθηκαν στην ΕΠΣΑ. Ήταν οι εξής: Άμυνα Μπιζανίου Αμπελοκήπων, Ανίκητος Καισαριανής, Ένωσις Αγ. Δημητρίου (ο σημερινός Α.Ο. Δάφνης), Ήφαιστος (Λέσχη Εργαζόμενου Παιδιού), Ατρόμητος, Ένωσις Ελευθερουπόλεως, Απόλλων Ν. Ιωνίας, Ελπίς Ν. Ιωνίας, Παναθήναια Βύρωνος, Αστραπή Άρεως, Ένωσις Δουργούτη, Ένωσις Μελανδίας, Εθνικός Πετραλώνων, Ηρακλής Πετραλώνων, Ερμής Πετραλώνων, Άτλας Θυμαρακίων, Αστήρ Καισαριανής.

Α' Κύπελλο "Βραδυνής" υπέρ Ελληνικής Βασιλικής Αεροπορίας, . 
Στίς 9 Μαϊου 1937 διεξήχθη στο γήπεδο του Παναθηναϊκού, ποδοσφαιρικό τουρνουά, μεταξύ των ομάδων ΑΕΚ, Απόλλωνα, Εθνικού, Ολυμπιακού και Παναθηναϊκού.

Οι εισπράξεις διετέθησαν εξ ολοκλήρου στην Αεροπορία που εκείνη την εποχή με εράνους και προσφορές, ανανέωνε τον αεροπορικό της στόλο.

Ο κάθε αγώνας ήταν διάρκειας 30 λεπτών με δύο ημίχρονα, χωρίς χρόνο ξεκούρασης αλλά μόνο εναλλαγή τερμάτων. Σε περίπτωση ισοπαλίας θα εδίνοταν 10λεπτη παράταση, ή παρατάσεις μέχρι να βγει νικητής. Την μπάλα των αγώνων έριξε αεροπλάνο της Ελλ. Βασιλ. Αεροπορίας με μικρό αλεξίπτωτο! και πιλότους τους κ.κ. Γεωργακόπουλο και Καρναβιά.

Πρίν την κλήρωση και την έναρξη των αγώνων προηγήθηκε ποδοσφαιρικός αγώνας μεταξύ Β' Παναθηναϊκού και Ο.Φ.Η με νικητή τον Παναθηναϊκό με 3-0

Απο την κλήρωση πρώτος κληρώθηκε ο Εθνικός, ο οποίος θα έπαιζε με τον νικητή του πρώτου ζευγαριου που κληρώθηκε Απόλλων_ΑΕΚ και δεύτερο ζευγάρι  Παναθηναϊκός-Ολυμπιακός

Οι αγώνες κατά σειρά

Απόλλων-ΑΕΚ 3-1 (διαιτητής Πασαλάρης)

Απόλλων-Εθνικός 0-1 (διαιτητής Διαμαντόπουλος)

Παναθηναϊκός-Ολυμπιακός 2-2 (διαιτητής Μακρίδης) α΄παράταση 2-2 β΄παράταση 2-2 γ' παράταση 2-3 με πολλά επεισόδια (οι αιώνιοι "αιώνιοι" !!)

Εθνικός-Ολυμπιακός  1-0 (διαιτητής Τζίτζης)

Νικητής και τροπαιούχος ο Εθνικός με προπονητή τον Κώστα Νεγρεπόντη.

Η Ελληνική Βασιλική Αεροπορία κέρδισε ένα σεβαστό ποσό (129.675 δρχ.) από την διοργάνωση και από τον έρανο της «Βραδυνής» (234.915 δρχ.)

σε σύνολο δηλαδή, 364.590 δραχμές.

Πηγές 

 Ανδρέα Μπόμη, "Γκολ 2000. Ένας αιώνας ποδόσφαιρο", σελ. 235-236.
"Βραδυνή", 1937, ψηφ. σελ. 505

Αναφορές   

Ε.Π.Σ. Αθηνών
Εγχώρια ποδοσφαιρικά πρωταθλήματα 1936-1937